CELEX: 32017R1859
Language: et
Date: 2017-10-16 00:00:00
Title: Nõukogu rakendusmäärus (EL) 2017/1859, 16. oktoober 2017, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

16.10.2017   
            
            
               ET
            
            
               Euroopa Liidu Teataja
            
            
               LI 265/5
            
         NÕUKOGU RAKENDUSMÄÄRUS (EL) 2017/1859,
   16. oktoober 2017,
   millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 30. augustil 2017 vastu määruse (EL) 2017/1509.
            
         
               (2)
            
            
               Kuna KRDV jätkab tuumarelva- ja ballistiliste rakettide alaseid programme ning on nende läbiviimist kiirendanud, rikkudes oma kohustusi, mis on talle pandud mitme ÜRO Julgeolekunõukogu resolutsiooniga, tuleks kolm isikut ja kuus üksust lisada määruse (EL) 2017/1509 XV ja XVI lisas esitatud loeteludesse.
            
         
               (3)
            
            
               Seega tuleks määruse (EÜ) 2017/1509 XV ja XVI lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2017/1509 XV ja XVI lisa muudetakse vastavalt käesoleva määruse lisas sätestatule.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 16. oktoober 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 224, 31.8.2017, lk 1.
   
      LISA
      
                  I
               
               
                  Järgmised isikud ja üksused lisatakse määruse (EL) 2017/1509 XV lisas esitatud isikute ja üksuste loetellu vastava pealkirja alla.
                  
                              a)
                           
                           
                              Füüsilised isikud, kes on loetellu kantud vastavalt artikli 34 lõike 4 punktile a.
                              
                                           
                                       
                                       
                                          Nimi (ja teised võimalikud nimed)
                                       
                                       
                                          Tuvastamisandmed
                                       
                                       
                                          Loetellu kandmise kuupäev
                                       
                                       
                                          Põhjendus
                                       
                                    
                                          „31.
                                       
                                       
                                          KIM Jong Sik
                                       
                                       
                                          Laskemoonatööstuse osakonna asedirektor
                                       
                                       
                                          16.10.2017
                                       
                                       
                                          Laskemoonatööstuse osakonna asedirektorina toetab KRDV tuumarelva ja ballistiliste rakettidega seotud programme, muu hulgas olles kohal tuumarelva ja ballistilise rakettidega seotud sündmustel 2016. aastal ning 2016. aasta märtsis toimunud tutvustusüritusel, kus KRDV väitis, et näidatakse väikesemõõtmelist tuumaseadet.
                                       
                                    
                                          32.
                                       
                                       
                                          RI Pyong Chol
                                       
                                       
                                          Sünniaeg: 1948
                                          Laskemoonatööstuse osakonna esimene asedirektor
                                       
                                       
                                          16.10.2017
                                       
                                       
                                          Laskemoonatööstuse osakonna esimesel asedirektoril on KRDV ballistiliste rakettide programmis keskne roll. On kohal enamikel ballistiliste rakettide katsetustel ja annab Kim Jong Unile teavet, muu hulgas 2016. aasta jaanuaris toimunud tuumakatsetuse ja tseremoonia kohta.“
                                       
                                    
                        
                              b)
                           
                           
                              Juriidilised isikud, üksused ja asutused, kes on loetellu kantud vastavalt artikli 34 lõike 4 punktile a.
                              
                                           
                                       
                                       
                                          Nimi (ja võimalikud teised nimed)
                                       
                                       
                                          Asukoht
                                       
                                       
                                          Loetellu kandmise kuupäev
                                       
                                       
                                          Põhjendus
                                       
                                    
                                          „5.
                                       
                                       
                                          Rahvaarmee ministeerium
                                       
                                       
                                           
                                       
                                       
                                          16.10.2017
                                       
                                       
                                          Vastutav KRDV tuuma- ja konventsionaalsete strateegiliste rakettide üksuseid kontrolliva KRDV strateegilise raketiväe toetamise ja juhendamise eest. Strateegiline raketivägi on kantud loetellu ÜRO Julgeolekunõukogu resolutsiooniga 2356.
                                       
                                    
                                          6.
                                       
                                       
                                          Korea rahvaarmee
                                       
                                       
                                           
                                       
                                       
                                          16.10.2017
                                       
                                       
                                          Korea rahvaarmeesse kuulub KRDV tuuma- ja ballistiliste rakettide üksuseid kontrolliv strateegiline raketivägi. Strateegiline raketivägi on kantud loetellu ÜRO Julgeolekunõukogu resolutsiooniga 2356.“
                                       
                                    
                        
            
                  II
               
               
                  Määruse (EL) nr 2017/1509 XVI lisasse lisatakse pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ järele järgmine tekst:
                  
                              „a)
                           
                           
                              Füüsilised isikud
                              
                                           
                                       
                                       
                                          Nimi (ja võimalikud teised nimed)
                                       
                                       
                                          Tuvastamisandmed
                                       
                                       
                                          Loetellu kandmise kuupäev
                                       
                                       
                                          Põhjendus
                                       
                                    
                                          1.
                                       
                                       
                                          KIM Hyok Chan
                                       
                                       
                                          Sünniaeg: 9.6.1970.
                                          Passi number: 563410191 KRDV Luanda saatkonna sekretär
                                       
                                       
                                          16.10.2017
                                       
                                       
                                          Kim Hyok Chan on olnud ÜRO poolt loetellu kantud Green Pine'i esindaja ja muu hulgas pidas läbirääkimisi Angola sõjalaevade renoveerimise lepingute üle, millega eirati ÜRO Julgeolekunõukogu resolutsioonidega kehtestatud keelde.
                                       
                                    
                        
                              b)
                           
                           
                              Juriidilised isikud, üksused ja asutused.
                              
                                           
                                       
                                       
                                          Nimi (ja võimalikud teised nimed)
                                       
                                       
                                          Asukoht
                                       
                                       
                                          Loetellu kandmise kuupäev
                                       
                                       
                                          Põhjendus
                                       
                                    
                                          1.
                                       
                                       
                                          Korea International Exhibition Corporation (Korea rahvusvaheline näitusekorporatsioon)
                                       
                                       
                                           
                                       
                                       
                                          16.10.2017
                                       
                                       
                                          Korea International Exhibition Corporation on abistanud loetellu kantud üksuseid sanktsioonidest hoidumisel, korraldades P'yongyangi rahvusvahelise kaubandusmessi, mis pakub loetellu kantud üksustele võimaluse ÜRO sanktsioone eirates jätkata majandustegevust.
                                       
                                    
                                          2.
                                       
                                       
                                          Korea Rungrado General Trading Corporation
                                          teise nimega: Rungrado Trading Corporation
                                       
                                       
                                          Aadress: Segori-dong, Pothonggang District, Pyongyang, DPRK
                                          Tel +850 2181113818022
                                          Faks + 850 23814507
                                          E-post: rrd@co.chesin.com
                                       
                                       
                                          16.10.2017
                                       
                                       
                                          Korea Rungrado General Trading Corporation on aidanud rikkuda ÜRO Julgeolekunõukogu resolutsioonidega kehtestatud sanktsioone, müües Egiptusele Scud rakette.
                                       
                                    
                                          3.
                                       
                                       
                                          Maritime Administrative Bureau (meresõidu haldusbüroo)
                                          teise nimega: North Korea Maritime Administration Bureau (Põhja-Korea meresõidu haldusbüroo)
                                       
                                       
                                          Aadress: Ryonhwa-2Dong, Central District, Pyongyang, DPRK
                                          PO Box 416
                                          Tel +850 218111 Ex 8059
                                          Faks + 850 23814410
                                          E-post: mab@silibank.net.kp
                                          Veebisait: www.ma.gov.kp
                                       
                                       
                                          16.10.2017
                                       
                                       
                                          Maritime Administrative Bureau on aidanud hoiduda ÜRO Julgeolekunõukogu kehtestatud sanktsioonidest, muu hulgas ümber nimetades ja ümber registreerides loetellu kantud üksuste vara ning andes ÜRO sanktsioonide objektiks olevatele laevadele võltsitud dokumente.
                                       
                                    
                                          4.
                                       
                                       
                                          Pan Systems Pyongyang
                                          teise nimega: Wonbang Trading Co.
                                       
                                       
                                          Aadress: Room 818, Pothonggang Hotel, Ansan-Dong, Pyongchon district, Pyongyang, DPRK
                                       
                                       
                                          16.10.2017
                                       
                                       
                                          Pan Systems on aidanud hoiduda ÜRO Julgeolekunõukogu kehtestatud sanktsioonidest, püüdes müüa Eritreale relvi ja seotud materjale.
                                          Peale selle kontrollib Pan Systems'it ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.“